Narodna skupština
20151221

Govorili smo o „Petrohemiji“, govorili smo i o nekim drugim preduzećima - 200 miliona ili šteta kada je u pitanju porez po odbitku po stopi od 20%, koja će nastati za srpsku privredu, za građane Srbije, za njihov budžet, jer će to oni morati da plate, ovih 20% više. To je dovoljno novca da se zaposli svaki mladi čovek u Srbiji koji je na birou, svaki mladi čovek, 56% nezaposlenih mladih ljudi je danas u Srbiji. Potrebno je manje od 100 miliona evra da bi se svako ko je završio višu, visoku, master i doktorske studije zaposlio u Srbiji, da ti mladi ljudi ne bi morali da beže iz Srbije, da ne bi morali da beže iz ovog grada, da bi te porodice ostale na okupu, da bi mogli da prežive i da bi mogli svoju budućnost da vežu za ovaj grad ili za neku od opština ili za neki od gradova u Srbiji, ali ne.